แนวโน้มดัชนีเช้าลุ้นรีบาวน์ต่อตามต่างประเทศ
&nbsp;นักวิเคราะห์ฯคาดตลาดหุ้นไทยเช้านี้(19 พ.ย.)รีบาวน์ต่อจากวานนี้ที่กลับมายืนแดนบวกได้ เป็นในทิศทางเดียวกับตลาดต่างประเทศ และยังได้รับปัจจัยหนุนจากราคาน้ำมันที่ปรับตัวขึ้น ส่วนความกังวลเรื่องปัญหาหนี้ในประเทศไอร์แลนด์ก็ผ่อนคลายลง &nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp; นายปริญทร์ กิจจาทรพิทักษ์ ผู้อำนวยการฝ่ายวิเคราะห์หลักทรัพย์ บล.ฟาร์อีสท์ กล่าวว่า ตลาดหุ้นไทยเช้านี้มีโอกาสรีบาวน์ต่อจากวานนี้ที่สามารถกลับมายืนในแดนบวกได้ ซึ่งเป็นไปในทิศทางเดียวกับตลาดหุ้นต่างประเทศทั้งตลาดสหรัฐและตลาดเอเชีย และวันนี้ยังได้รับแรงหนุนจากราคาน้ำมันที่ปรับตัวขึ้น ประกอบกับ ความกังวลเรื่องปัญหาวิกฤตหนี้ของประเทศไอร์แลนด์ผ่อนคลายลง&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp; ขณะที่ปัจจัยในประเทศก็ได้รับแรงบวกจากการที่นายประสาร ไตรรัตน์วรกุล ผู้ว่าการธนาคารแห่งประเทศไทย(ธปท.)ออกมาเปิดเผยว่าขณะนี้จะยังไม่มีมาตรการควบคุมเงินทุนไหลเข้าออกมา เป็นอีกปัจจัยที่ช่วยส่งเสริมบรรยากาศการลงทุนในวันนี้ &nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp; ทั้งนี้ แนะนำลงทุนในหุ้นกลุ่มใหญ่หลังจากต่างชาติกลับมาซื้อสุ
19 พ.ย. 2553

นักวิเคราะห์ฯคาดตลาดหุ้นไทยเช้านี้(19 พ.ย.)รีบาวน์ต่อจากวานนี้ที่กลับมายืนแดนบวกได้ เป็นในทิศทางเดียวกับตลาดต่างประเทศ และยังได้รับปัจจัยหนุนจากราคาน้ำมันที่ปรับตัวขึ้น ส่วนความกังวลเรื่องปัญหาหนี้ในประเทศไอร์แลนด์ก็ผ่อนคลายลง           นายปริญทร์ กิจจาทรพิทักษ์ ผู้อำนวยการฝ่ายวิเคราะห์หลักทรัพย์ บล.ฟาร์อีสท์ กล่าวว่า ตลาดหุ้นไทยเช้านี้มีโอกาสรีบาวน์ต่อจากวานนี้ที่สามารถกลับมายืนในแดนบวกได้ ซึ่งเป็นไปในทิศทางเดียวกับตลาดหุ้นต่างประเทศทั้งตลาดสหรัฐและตลาดเอเชีย และวันนี้ยังได้รับแรงหนุนจากราคาน้ำมันที่ปรับตัวขึ้น ประกอบกับ ความกังวลเรื่องปัญหาวิกฤตหนี้ของประเทศไอร์แลนด์ผ่อนคลายลง          ขณะที่ปัจจัยในประเทศก็ได้รับแรงบวกจากการที่นายประสาร ไตรรัตน์วรกุล ผู้ว่าการธนาคารแห่งประเทศไทย(ธปท.)ออกมาเปิดเผยว่าขณะนี้จะยังไม่มีมาตรการควบคุมเงินทุนไหลเข้าออกมา เป็นอีกปัจจัยที่ช่วยส่งเสริมบรรยากาศการลงทุนในวันนี้           ทั้งนี้ แนะนำลงทุนในหุ้นกลุ่มใหญ่หลังจากต่างชาติกลับมาซื้อสุทธิอีกครั้งอาทิเช่น พลังงานและธนาคารพาณิชย์ และหุ้นกลุ่มสินค้าโภคภัณฑ์ที่ราคาปรับตัวขึ้นเมื่อคืนนี้ ทั้งน้ำมัน ทองคำ สังกะสี เป็นต้น  พร้อมให้แนวรับ 1,000 จุด แนวต้าน 1,015 และ 1,020 จุด